ট্রাম্প একজন মুর্খ ব্যক্তি: সোনম কাপুর | Rising News 24
হোম সংবাদ আন্তর্জাতিক ট্রাম্প একজন মুর্খ ব্যক্তি: সোনম কাপুর
ট্রাম্প একজন মুর্খ ব্যক্তি: সোনম কাপুর
ডোনাল্ড-ট্রাম্প-সোনম-কাপুর-বলিউড-rtvonline-sunom-tramp
জনপ্রিয় বলিউড তারকাদের মধ্যে রয়েছেন সোনম কাপুর। সম্প্রতি মার্কিন প্রেসিডেন্টের ওপর চটেছেন তিনি। ডিএনএ ইন্ডিয়ার খবরে প্রকাশ, টুইটারে ট্রাম্পকে মুর্খ বলে পোস্ট দিয়েছেন বলিউড তারকা সোনম কাপুর। কিন্তু মার্কিন প্রেসিডেন্টের ওপর এত কিসের রাগ সোনমের?
সবকিছুর সূত্রপাত মার্কিন কৌতুক অভিনেতা এবং টিভি শোয়ের উপস্থাপক এলেন ডি জেনেরেসের একটি টুইট থেকে। নিজের টুইটার অ্যাকাউন্টে একটি মা হাতি ও বাচ্চা হাতির ছবি পোস্ট করে এলেন লিখেন, ‘প্রেসিডেন্ট গোপনে হাতি এবং অন্যান্য প্রাণী শিকারের বৈধতা দেওয়া শুরু করেছেন।
আমার পক্ষে যতটুকু সম্ভব আমি ততটুকু জোর গলায় বলছি। এটা সাংঘাতিক। আমাদের উচিত শিকারের বিরুদ্ধে সোচ্চার হওয়া যাতে এটা বন্ধ হয়। প্রাণীদের পৃথিবীতে ছড়িয়ে দাও। হাতিদের প্রতি দয়াবান হও।’ সোনম তাঁর নিজের টুইটার অ্যাকাউন্টে এলেনের পোস্টটি শেয়ার দিয়ে লিখেন, ‘ভারতে শিকার করা অবৈধ। এই একটা বিষয় পৃথিবী ভারতের কাছ থেকে শিখতে পারে। ট্রাম্প একজন মুর্খ ব্যক্তি।’ এবারই প্রথম নয়, এর আগে ট্রাম্পকে ‘জোকার’ বা ভাঁড় বলেও উল্লেখ করেছিলেন সোনম। ট্রাম্প মেরিল স্ট্রিপকে ‘ওভাররেটেড একট্রেস’ বা অতিরিক্ত মূল্য পাওয়া অভিনেত্রী বলায় ক্ষুব্ধ হয়ে টুইটে সোনম ওরকম ক্ষোভ ঝেড়েছিলেন।